Babelscape/SREDFM huggingface dataset:
Σίβυλλα της Φορτιά

Η Σίβυλλα της Φορτιά (πέθανε το 1406) ήταν βασίλισσα της Αραγωνίας σαν τέταρτη σύζυγος του Πέτρου Δ΄ της Αραγωνίας. Ο πατέρας της ήταν ο Μπερενγκουέρ δε Φορτιά, ανήκε στην αριστοκρατική οικογένεια Φορτιά με εδάφη στην βασιλική Εμπορντά που βρισκόταν στην Κομητεία της Ενπούριες. Η Σίβυλλα ακούγεται ότι είχε απίστευτη ομορφιά στην νεανική της ηλικία, παντρεύτηκε σε άγνωστη ημερομηνία τον πρώτο της σύζυγο Άρταλ ντε Φος. Μόλις χήρεψε υπηρέτησε στην συνοδεία της την Ελεονώρα της Σικελίας τρίτη σύζυγο του βασιλιά Πέτρου Δ΄ την εποχή που το βασιλικό ζεύγος έμενε στην Εμπορντά. Η Ελεονώρα της Σικελίας πέθανε (1375), άφησε στον βασιλιά 2 γιους και μία κόρη. Η Σίβυλλα τράβηξε αμέσως την προσοχή του βασιλιά όταν πέθανε η σύζυγος του, η ίδια ήταν μόλις 20 ετών και ο Πέτρος Δ΄ 56. Οι γιοι του βασιλιά Μαρτίνος της Αραγωνίας και Ιωάννης Α΄ της Αραγωνίας δυσαρεστήθηκαν έντονα με τον τέταρτο γάμο του πατέρα τους και συγκρούστηκαν μαζί του. Πολλοί πιστεύουν ότι η Σίβυλλα γέννησε στον Πέτρο Δ΄ έναν γιο τον Αλφόνσο πριν τον γάμο τους που έζησε μόνο έναν χρόνο, η πληροφορία αμφισβητείται επειδή η μοναδική πηγή στην οποία καταγράφεται είναι "Τα Χρονικά του Πέτρου Δ΄". Με τον σύζυγο της Πέτρο Δ΄ απέκτησε :

*Αλφόνσο 1376-1377, απεβ. 1 έτους.
*Πέτρος γενν. και απεβ. τον Απρίλιο του 1379.
*Ισαβέλλα 1380-1424, παντρεύτηκε τον Ιάκωβο Β΄ του Ουρζέλ. Η δισεγγονή τους Ισαβέλλα της Κοΐμπρα θα παντρευτεί τον Αλφόνσο Ε΄ των Αβίς βασιλιά της Πορτογαλίας.

Οι σχέσεις του Πέτρου Δ΄ με τους γιους του έγιναν όλο και χειρότερες, ο βασιλιάς ευνοούσε στην αυλή του εκτός από την Σίβυλλα και τον αδελφό της Βερνάρδο. Δημιουργήθηκαν δυο αντίπαλα ρεύματα στην βασιλική αυλή το ένα υποστήριζε τον Πέτρο Δ΄ και την Σίβυλλα, το άλλο τον γιο του βασιλιά Ιωάννη και την σύζυγο του Γιολάντα του Μπαρ. Ο Πέτρος Δ΄ πέθανε (1387), τον διαδέχθηκαν ο Ιωάννης Α΄ και η Γιολάντα, η Σίβυλλα δραπέτευσε στο Βασίλειο της Καστίλης όπου ζούσε η θετή της κόρη Ελεονώρα της Αραγωνίας, βασίλισσα της Καστίλης. Η Σίβυλλα δεν έμεινε πολύ εκεί, ο Ιωάννης και η Γιολάντα την κάλεσαν να επιστρέψει στο Βασίλειο της Αραγωνίας με στόχο να την δικάσουν για προδοσία. Οι βασιλείς δεν την εκτέλεσαν αλλά την έστειλαν εξορία στην Βαρκελώνη υπό αυστηρή επιτήρηση, παρέμεινε εκεί ακόμα και όταν πέθανε ο Ιωάννης Α΄ και τον διαδέχθηκε ο μικρότερος αδελφός του Μαρτίνος (1396). Η Σίβυλλα πέθανε στην Βαρκελώνη (24 Νοεμβρίου 1406), η ταφή της έγινε με εντολή του βασιλιά Μαρτίνου στην μονή του Αγίου Φραγκίσκου στην Βαρκελώνη, τα οστά της μεταφέρθηκαν αργότερα στο Μοναστήρι του Πομπλέτ.
Greek War Relief Association

Greek War Relief Association (GWRA) ήταν μία οργάνωση αλληλοβοήθειας των ελληνικής καταγωγής Αμερικανών πολιτών που δημιουργήθηκε στις 8 Νοεμβρίου του 1940 με σκοπό να παράσχει κάθε είδους βοήθεια στην Ελλάδα, αμέσως μετά το ξέσπασμα του Αλβανικού αγώνα. Πρωτεργάτης της σύστασής της ήταν ο ιδιοκτήτης κινηματογραφικών επιχειρήσεων και παραγωγός Σπύρος Π. Σκούρας , ενώ την προεδρία της οργάνωσης ανέλαβε ο επιφανής οικονομικός παράγων Χάρολντ Βάντερμπιλτ και μέλη υπήρξαν γνωστές προσωπικότητες της Αμερικανικής κοινωνίας όπως η σύζυγος του Προέδρου Ρούσβελτ, Έλινορ κ.α. Ξεκινώντας από το Χόλυγουντ , σύντομα η οργάνωση πέτυχε να κινητοποιήσει το σύνολο της Αμερικανικής κοινής γνώμης υπέρ των μαχόμενων Ελλήνων.
Κατόπιν ενεργειών του Σκούρα, ο έλεγχος του 51% των μετοχών και η εκπροσώπηση στο ΔΣ παραχωρήθηκε σε Αμερικανούς, ενώ επιβλήθηκε η χρήση της αγγλικής γλώσσας στις συσκέψεις της οργάνωσης. Έως τα μέσα Απριλίου του 1941 η GWRA είχε πετύχει να συγκεντρώσει 5.000.000 δολάρια ΗΠΑ, ενώ τα εβδομαδιαία εμβάσματά της προς την ελληνική πρωτεύουσα κυμαίνονταν μεταξύ 250.000 – 500.000 δολαρίων. Μετά την κατάρρευση της Ελλάδας λόγω της Γερμανικής εισβολής, ο Σκούρας πέτυχε να διατηρήσει ενεργή την οργάνωση, συγκεντρώνοντας ανθρωπιστική βοήθεια προκειμένου να βοηθηθεί ο ελληνικός λαός να μη λιμοκτονήσει. Στενοί συνεργάτες του στο Στέιτ Ντιπάρτμεντ υπήρξαν οι Τζορτζ Β. Άλεν και Φόι Ντ. Κόλερ. Ωστόσο η δράση της οργάνωσης συνάντησε και αντιδράσεις τόσο στους Αμερικανικούς κύκλους, όσο και στην ίδια την Ελλάδα.
Spinnin' Records

Η Spinnin' Records είναι ολλανδική δισκογραφική εταιρεία ηλεκτρονικής μουσικήςπου ιδρύθηκε το 1999 από τους Έλκο φαν Κόουτεν (Eelko van Kooten) και Ρόγκερ ντε Γκραφ.  Τον Σεπτέμβριο του 2017, η Warner Music Group απέκτησε την Spinnin' Records για περισσότερα από 100 εκατομμύρια δολάρια. Μετά την εξαγορά, ο συνιδρυτής φαν Κόουτεν αποχώρησε από την εταιρεία ενώ ο ντε Γκραφ έγινε διευθύνων σύμβουλος.
Δεκάπρωτος

Ο Δεκάπρωτος ήταν αξίωμα στην Βυζαντινή Αυτοκρατορία που είχε οικονομικά αλλά και αστυνομικά καθήκοντα.

Ο θεσμός του Δεκάπρωτου εμφανίστηκε αρχικά στην Βυζαντινή Αίγυπτο στις αρχές του 3ου αιώνα, αργότερα ο θεσμός επεκτάθηκε στη Μικρά Ασία, Συρία και τα νησιά του Αιγαίου. Διαχειρίζονταν τα οικονομικά ενός νομού αλλά και επέβλεπε την τήρηση της τάξης. Επίσης ήταν υπεύθυνος για την συλλογή των φόρων και εκλεγόταν ανάμεσα από τους ίδιους τους πολίτες που είχαν τα κατάλληλα προσόντα.
Οικογενειακά Kοσμήματα

Ο όρος Οικογενειακά Kοσμήματα (αγγλικά:Family Jewels) αναφέρεται στο συνόλο αναφορών που περιγράφουν λεπτομερώς ευαίσθητες δραστηριότητες που διεξάγονταν από την Κεντρική Υπηρεσία Πληροφοριών των Ηνωμένων Πολιτειών (CIA). Θεωρούμενες παράνομες ή ακατάλληλες, αυτές οι ενέργειες διεξήχθησαν από το 1959 έως το 1973. Ο Γουίλιαμ Κόλμπι, ο οποίος ήταν ο διευθυντής της CIA που έλαβε τις εκθέσεις, τις χαρακτήρισε «σκελετούς» στο ντουλάπι της CIA. Τα περισσότερα από τα έγγραφα κυκλοφόρησαν δημόσια στις 25 Ιουνίου 2007, μετά από περισσότερες από τρεις δεκαετίες μυστικότητας. Το μη κυβερνητικό Αρχείο Εθνικής Ασφάλειας είχε υποβάλει αίτηση αποχαρακτηρισμού αυτών των εγγράφων δεκαπέντε χρόνια νωρίτερα.
Λοράνς Περνού

Η Λοράνς Περνού (γαλλ. "Laurence Pernoud")(13 Οκτωβρίου 1918 - 1η Ιανουαρίου 2009) ήταν Γαλλίδα παιδαγωγός και συγγραφέας. Το 1969 έγραψε τα βιβλία: 

* Περιμένω παιδί και
* Ανατρέφω το παιδί μου

Οι τίτλοι αυτών των βιβλίων στην πρωτότυπη γλώσσα, δηλαδή τη Γαλλική, είναι

* "J' attends un enfant" και 
* "J' éleve mon enfant"

Τα δύο αυτά βιβλία κυκλοφόρησαν και μεταφρασμένα στα Ελληνικά από τις Εκδόσεις Παλμός και ήταν οι δύο πρώτοι τόμοι μιας πεντάτομης
σειράς βιβλίων για το παιδί.
Εθνικός Δρυμός Περιστερίου

Ο Εθνικός Δρυμός Περιστερίου (σλαβομακεδονικά: Национален Парк Пелистер) είναι εθνικός δρυμός στο Δήμο Μοναστηρίου, στη Βόρεια Μακεδονία. Ο δρυμός βρίσκεται στον ορεινό όγκο του Βαρνούντα, 15 χλμ. βόρεια της Φλώρινας, και καλύπτει έκταση 171,5 τετραγωνικών χιλιομέτρων. Το υψόμετρο του δρυμού κυμαίνεται μεταξύ 927 και 2.601 μέτρων πάνω από την επιφάνεια της θάλασσας και είναι γεμάτος με εκπληκτική χλωρίδα και πανίδα. Μεταξύ των στοιχείων της χλωρίδας, η παρουσία του πενταβέλονου πεύκου, Pinus peuce, είναι ιδιαίτερα σημαντική - ενός μοναδικού είδους του καινοζωικού αιώνα που υπάρχει σε λίγα μόνο βουνά στη Βαλκανική Χερσόνησο. Η ομορφιά του τοπίου ενισχύεται από την ποικιλία της άγριας πανίδας: αρκούδες, ζαρκάδια, λύκοι, αγριόγιδα, ελάφια, αγριογούρουνα, λαγοί, διάφορα είδη αετών, πέρδικες, κοκκινοκαλιακούδες και η ενδημική μακεδονική πέστροφα της Πελαγονίας.

Κατηγορία:Πελαγονία
Κατηγορία:Μοναστήρι (Βόρεια Μακεδονία)
Σέσιλ Μπίτον

Ο Σέσιλ Μπίτον (Sir Cecil Walter Hardy Beaton, Hampstead, βόρειο Λονδίνο, 14 Ιανουαρίου 1904 – Reddish House, Wiltshire, 18 Ιανουαρίου 1980) ήταν Βρετανός κοσμοπολίτης καλλιτέχνης, φωτογράφος, ζωγράφος και σχεδιαστής μόδας. Τιμήθηκε με Βραβείο Όσκαρ για τα κοστούμια της πρωταγωνίστριας της ταινίας Ωραία μου Κυρία (1964). Τιμώντας τη μνήμη και την προσφορά του στην τέχνη, το Κρατικό Μουσείο «Ερμιτάζ» της Αγίας Πετρούπολης, σε συνεργασία με το ίδρυμα «Cecil Beaton Studio Archive» διοργανώνει έκθεση των φωτογραφικών του έργων με τίτλο «Cecil Beaton. Celebrating Celebrity» που θα διαρκέσει έως και τις 14 Μαρτίου 2021.

Ο Σέσιλ μεγάλωσε σε περιβάλλον εύπορης οικογένειας αφού ο πατέρας του ήταν επιτυχημένος έμπορος και σπούδασε Ιστορία, Τέχνη και Αρχιτεκτονική στο Κολέγιο του Αγίου Ιωάννου του Κέιμπριτζ. Αργότερα στράφηκε στο χώρο της μόδας. Ο Μπίτον δημιούργησε καλλιτεχνικά πορτρέτα διάσημων προσωπικοτήτων, όπως η Μέριλιν Μονρόε, ο Ρούντολφ Νουρέγιεφ, η Όντρεϊ Χέπμπορν κ.α. Για ένα σύντομο διάστημα, κατά τη διάρκεια του Β’ Π.Π. υπήρξε πολεμικός ανταποκριτής, ενώ αργότερα απασχολήθηκε ως επίσημος φωτογράφος για τη Βρετανική Δυναστεία. Ήταν στενός συνεργάτης και φίλος του αυτό-εξόριστου Ρώσου ιμπρεσάριου Σεργκέι Ντιαγκίλεφ και λάτρης των ρωσικών μπαλέτων, όπως και της κορυφαίας χορεύτριας Άννα Πάβλοβα.
Ιρένε Τζένα

Η Ιρένε Τζένα (ιταλικά: "Irene Genna") (4 Ιανουαρίου 1931 - 6 Φεβρουαρίου 1986) ήταν Ιταλίδα, γεννημένη στην Ελλάδα, ηθοποιός κινηματογράφου και τηλεόρασης.
Τζον Ροσέλλι

Ο Τζον Ροσέλλι (αγγλικά: John Roselli, (4 Ιουλίου 1905 - 9 Αυγούστου 1976), ήταν Ιταλόαμερικανός γκάνγκστερ και συμπαραγωγός ταινιών κατά την διάρκεια της χρυσής εποχής του Χόλυγουντ. Κάπο της Μαφίας του Σικάγου, ο Ροσέλλι στάλθηκε αρχικά στο Λος Άντζελες και ύστερα στο Λας Βέγκας για να βοηθήσει στον έλεγχο των δραστηριοτήτων της Αμερικανικής μαφίας. 

Στις αρχές της δεκαετίας του 1960, ο Ροσέλλι στρατολογήθηκε από την Αμερικανική Κεντρική Υπηρεσία Πληροφοριών (CIA) σε μια συνωμοσία για τη δολοφονία του ηγέτη της Κούβας Φιντέλ Κάστρο. Ο Ροσέλλι θεωρείται και υποπτεύεται από το Ομοσπονδιακό Γραφείο Ερευνών (FBI), και πολλών άλλων θεωρητικών συνωμοσίας να έπαιξε σημαντικό ρόλο στη δολοφονία του Προέδρου των ΗΠΑ Τζον Φ. Κένεντι του 1963.
Αίνιγμα της Σφίγγας

μικρογραφία|299x299εσ|Ο Οιδίποδας, λύνοντας το αίνιγμα της Σφίγγας
Το Αίνιγμα της Σφίγγας, είναι επεισόδιο από τoν μύθο των Λαβδακιδών στην Ελληνική μυθολογία, το οποίο εξιστορεί το πως κατάφερε ο Οιδίποδας να λύσει το περίπλοκο αίνιγμα της Σφίγγας, η οποία στεκόταν στην είσοδο της Θήβας και ζητούσε από τον κάθε περαστικό να λύσει τον γρίφο της. Όποιον δεν κατάφερνε να λύσει τον γρίφο, η Σφίγγα τον έσφιγγε (εξ ου και το όνομά της) μέχρι θανάτου. 

Πολλά βιβλία γρίφων χρησιμοποιούν τη Σφίγγα στον τίτλο ή τις εικόνες τους.
Ένα καταφύγιο για την αγάπη

Ένα καταφύγιο για την αγάπη (Ισπανικά: "Un refugio para el amor") είναι τηλενουβέλα μεξικάνικης παραγωγής του 2012. Είναι ριμέικ της Βενεζουελάνικης τηλενουβέλας του 1976 "La Zulianita" και της Μεξικάνικης τηλενουβέλας του 1995 "Morelia".

Πρωταγωνιστούν Σούρια Βέγα, Γκαμπριέλ Σότο, Λάουρα Φλόρες και Ρομπέρτο Μπλαντόν.
Πιερ Καρντέν

Ο Πιερ Καρντέν ("Pierre Cardin", γεννημένος ως "Pietro Costante Cardin", 2 Ιουλίου 1922 – 29 Δεκεμβρίου 2020) ήταν Γάλλος σχεδιαστής μόδας, ιταλικής καταγωγής. Είναι γνωστός για το avant-garde στυλ του και για τα διαστημικά σχέδιά του. Προτιμούσε τα γεωμετρικά σχήματα και μοτίβα και ήταν πρωτοπόρος στη unisex μόδα, πειραματιζόμενος μερικές φορές. Ίδρυσε την σχολή μόδας του το 1950 και εισήγαγε το "bubble dress" το 1954. 

Το 1991 ορίστηκε πρέσβης της UNESCO Goodwill και στις 16 Οκτωβρίου 2009 πρέσβης της FAO Goodwill.

Το 1969 ο Αριστοτέλης Ωνάσης του είχε αναθέσει την σχεδίαση των στολών των αεροσυνοδών και όλων των πληρωμάτων της Ολυμπιακής Αεροπορίας.
Τασούκου Χόντζο

Ο Τασούκου Χόντζο (本庶 佑, "Honjo Tasuku, ημερομηνία γέννησης: 27-01-1942)" είναι ένας Ιάπωνας γιατρός και ανοσολόγος. Πήρε μαζί με τον Αμερικανό Τζέιμς Π. Άλλισον το 2018 το Νόμπελ Φυσιολογίας ή Ιατρικής για την ανακάλυψη της θεραπείας του καρκίνου με την αναστολή της αρνητικής ανοσολογικής ρύθμισης, χρησιμοποιώντας μονοκλωνικά αντισώματα, που αποτρέπουν τους ανασταλτικούς δεσμούς. Ανακάλυψε την πρωτεΐνη PD-1, που παίζει ρόλο στον προγραμματισμό του κυτταρικού θανάτου. Είναι γνωστός για την μοριακή ταυτοποίηση των κυτταροκινών IL-4 και IL-5, που ενεργοποιούν τα Β κύτταρα.
Εθνική γιορτή της Γαλλίας

μικρογραφία|300x300εσ|Πυροτεχνήματα κατά την επέτειο της 14ης Ιουλίου 2017
[[Patrouille de France|Ακροβατικό αεροπορικό σμήνος]] κατά τη διάρκεια των εκδηλώσεων
Η Εθνική γιορτή της Γαλλίας (Γαλλικά: Fête nationale française), που ονομάζεται επίσης 14η Ιουλίου και Ημέρα της Βαστίλης, γιορτάζεται στις 14 Ιουλίου κάθε έτους. Θεσπίστηκε ως ετήσια εθνική εορτή τον Ιούλιο 1880, για να τιμήσει την άλωση της Βαστίλης στις 14 Ιουλίου 1789, σημείο καμπής της Γαλλικής Επανάστασης και σύμβολο του τέλους της απόλυτης μοναρχίας, καθώς και τη γιορτή της Ομοσπονδίας στις 14 Ιουλίου 1790, σύμβολο της ένωσης του έθνους. 

Είναι ημέρα αργίας στη Γαλλία και γιορτάζεται σε όλη τη χώρα. «Η παλαιότερη και μεγαλύτερη στρατιωτική παρέλαση στην Ευρώπη» πραγματοποιείται στις 14 Ιουλίου στη λεωφόρο των Ηλυσίων Πεδίων στο Παρίσι μπροστά στον Πρόεδρο της Γαλλικής Δημοκρατίας, Γάλλους αξιωματούχους και ξένους προσκεκλημένους.
Κάταλιν Κάρικο

Η Κάταλιν Κάρικο (στην ουγγρική γλώσσα: Karikó Katalin) (γεν. 1955) είναι Ουγγαρέζα βιοχημικός, που ασχολήθηκε για δεκαετίες με τη μελέτη του mRNA και πώς αυτό θα μπορούσε να χρησιμοποιηθεί για την αντιμετώπιση διάφορων ασθενειών.

Μετά από έρευνες πολλών ετών το 2004 η Κάρικο και ο Ντρου Γουάισμαν, καθηγητής στο Πανεπιστήμιο της Πενσιλβάνια, κατάφεραν να δημιουργήσουν συνθετικό mRNA, το οποίο όταν εισαχθεί στον ανθρώπινο οργανισμό μπορεί να δώσει τις σχετικές οδηγίες χωρίς να προκαλεί την αντίδραση του ανοσοποιητικού συστήματος καθώς χρησιμοποίησαν ένα ελαφρώς τροποποιημένο νουκλεοσίδιο στην αλληλουχία mRNA. Η τεχνολογία αυτή χρησιμοποιήθηκε από τις εταιρίες Pfizer και Moderna για την παρασκευή του εμβολίου κατά του COVID-19 το 2020. 

Η Κάταλιν Κάρικο είναι αντιπρόεδρος της εταιρίας BioNTech RNA Pharmaceuticals. Η κόρη της Σούζαν Φράντσια έχει κερδίσει δύο χρυσά μετάλλια στη κωπηλασία σε ολυμπιακούς αγώνες με την εθνική ομάδα των Η.Π.Α.
Jailhouse Rock

Το Jailhouse Rock είναι ροκ εντ ρολ-ροκαμπίλι τραγούδι του Έλβις Πρίσλεϊ από την ομότιτλη ταινία. Το τραγούδι εκτός από μεγάλη επιτυχία του Έλβις Πρίσλεϊ θεωρείται από τα πιο μεγάλα ροκ εντ ρολ και ροκ κομμάτια μαζί με το Johnny B. Goode του Τσακ Μπέρι, το Great Balls of Fire του Τζέρι Λι Λιούις και το Folsom Prison Blues του Τζόνι Κας.

Μπήκε στο Grammy Hall of Fame.

Κατηγορία:Τραγούδια του Έλβις Πρίσλεϊ
Κατηγορία:Τραγούδια γραμμένα για ταινίες
Βίλα Φράνκα ντο Κάμπο

Η Βίλα Φράνκα ντο Κάμπο () είναι πόλη και δήμος στο νότιο μέρος του Σάο Μιγκέλ στις Αζόρες, μια αυτόνομη περιφέρεια της Πορτογαλίας. Το 2011 ο πληθυσμός του δήμου ήταν 11.229 άτομα, σε μια έκταση 77.97 τ.χλμ. Η κυρίως πόλη που ενσωματώνει και τις αστικοποιημένες ενορίες Σάο Μιγκέλ και Σάο Πέδρο έχει 4.100 κατοίκους.
Χεκτόρ Ρεμπάκε

Ο Χεκτόρ Ρεμπάκε (πλήρες ονοματεπώνυμο Χεκτόρ Αλόνσο Ρεμπάκε) γεννημένος στην Πόλη του Μεξικού στις 5 Φεβρουαρίου του 1956) είναι Μεξικανός παλαίμαχος οδηγός αγώνων. Στη Φόρμουλα βρέθηκε απ' το 1977 μέχρι το 1981. Συνολικά πήρε μέρος σε 58 Γκραν Πρι απ' τα οποία εκκίνησε στα 41. Το 1ο ήταν το Βελγικό Γκραν Πρι του 1977 και το τελευταίο το Αμερικανικό Γκραν Πρι του 1981. Το μοναδικό αποτέλεσμα το οποίο σημείωσε ο Ρεμπάκε στη διάρκεια αυτής της καριέρας του στη Φόρμουλα 1, ήταν πως κατάφερε να σκοράρει 13 βαθμούς συνολικά. Δεν σημείωσε κανένα άλλο.
Βασίλειος Κασσάνδρας

Ο Βασίλειος Κασσάνδρας (1904-1973) ήταν έλληνας αρχιτέκτονας, απόφοιτος του Ecole Nationale des Beaux-Arts Paris στο Παρίσι (1927). Εργάστηκε ως ελεύθερος επαγγελματίας, διατηρώντας αρχιτεκτονικό γραφείο στην Αθήνα. Μαζί με τον συμφοιτητή και συνεργάτη του, Λεωνίδα Μπόνη, κατασκεύασαν δυο ορόσημα της πρωτεύουσας: το μέγαρο Pεξ-Κοτοπούλη-Σινεάκ που με τον όγκο του προκαλούσε κατάπληξη και το Μέγαρο του Μετοχικού Ταμείου Στρατού ανήκουν στα έργα αναφοράς της αθηναϊκής αρχιτεκτονικής του Mεσοπολέμου.
Χουλιέτα Ρόσεν

Η Χουλιέτα Ρόσεν ("Julieta Rosen", γεννημένη ως Χουλιέτα Ίνγκριντ Ραμίρες Καμπάνια-Ρόσενλιντ "Julieta Ingrid Ramirez Cabaña-Rosenlind", 8 Νοεμβρίου 1962 -) είναι Μεξικανή ηθοποιός.
Πόρτα Σαβοΐα

Η Πόρτα Σαβοΐα είναι ρωμαϊκή πύλη, που βρίσκεται δίπλα στον καθεδρικό ναό του Σαν Τζιόυστο, στη Σούσα, στη μητροπολιτική πόλη του Τορίνου, στη βόρεια Ιταλία. Αποτελεί χαρακτηριστικό δείγμα στρατιωτικής ρωμαϊκής αρχιτεκτονικής στη περιοχή της Βάλε ντι Σούσα. 

Αριστερά και δεξιά της πύλης υπάρχουν δύο μεγάλοι κυλινδρικοί πύργοι, οι οποίοι μέχρι περίπου το ύψος των έξι μέτρων δεν έχουν παράθυρα ενώ ψηλότερα έχουν τρεις σειρές με μονά κλιμακωτά ανοίγματα. Στο τμήμα του κτίσματος ανάμεσα στους πύργους και πάνω από την αψίδα υπάρχουν τέσσερις σειρές ανοίγματα. Ειδικότερα η πρώτη και η τρίτη έχουν από τρία ανοίγματα ενώ οι άλλες από δύο. Το 1750 έγιναν εργασίες για να μεγαλώσει το άνοιγμα και το ύψος της πύλης. 
Από τη Πόρτα Σαβοΐα ξεκινούσε ο δρόμος που οδηγούσε μέσω του περάσματος Colle del Moncenisio στη περιοχή της Σαβοΐας, γεγονός στο οποίο οφείλεται το όνομα της. Μπροστά στη Πόρτα Σαβοΐα βρίσκεται η πλατεία Σαβοΐα.
Κώστας Πρωτοψάλτης

Ο Κώστας Πρωτοψάλτης (Αθήνα 1916 – 28 Αυγούστου 1978) ήταν Έλληνας πρωταθλητής στίβου και αθλητικός παράγων. Υπηρέτησε, αρχικά ως αθλητής και στη συνέχεια σαν τεχνικός σύμβουλος, επί 45 χρόνια τον ελληνικό αθλητισμό.

Ο Πρωτοψάλτης ξεκίνησε την ενασχόλησή του με τα σπορ από την εφηβική ηλικία και το 1933 εντάχθηκε στο δυναμικό του Πειραϊκού Συνδέσμου. Αναδείχθηκε πρωταθλητής Ελλάδας στο άλμα επί κοντώ το 1947 και η ατομική του κορυφαία επίδοση ήταν 3,91 μ. Στους Βαλκανικούς Αγώνες του 1940 κατέκτησε το χάλκινο μετάλλιο.

Μετά το πέρας της αγωνιστικής του σταδιοδρομίας ανέλαβε τεχνικός σύμβουλος και υπηρέτησε τον ΣΕΓΑΣ από διάφορες θέσεις και ως μέλος του Δ.Σ. έως και το θάνατό του. Υπήρξε προπονητής, μεταξύ άλλων, των Γιώργου Ρουμπάνη και Χρήστου Παπανικολάου. Διατέλεσε μέλος του ΟΣΦΠ.

Το καλοκαίρι του 1978 υπέστη εγκεφαλικό, μεταφέρθηκε στον Ευαγγελισμό όπου και εξέπνευσε σε ηλικία 62 ετών.
Άλμα Ντελφίνα

Η Άλμα Ντελφίνα ("Alma Delfina", γεννημένη ως Άλμα Ντελφίνα Μαρτίνες Ορτέγα "Alma Delfina Martínez Ortega", 5 Νοεμβρίου 1960 -) είναι Μεξικανή ηθοποιός.
Και οι παντρεμένοι έχουν ψυχή

Και οι παντρεμένοι έχουν ψυχή είναι ελληνική τηλεοπτική σειρά που προβλήθηκε από τον ANT1 για τρεις σεζόν, την περίοδο 1997-2000. Γράφτηκε από τον Λευτέρη Καπώνη και σκηνοθετήθηκε από τον Αντώνη Τέμπο. Στη σειρά πρωταγωνιστούν ο Αντώνης Καφετζόπουλος και ο Γιώργος Παρτσαλάκης. Είχε μεγάλη θεαματικότητα και υπήρξε τηλεοπτική επιτυχία αυτής της περιόδου. Το 2013, η σειρά προσαρμόστηκε για μια κινηματογραφική ταινία με το όνομα Ακάλυπτος.
Στάδιο Γιόχαν Κρόιφ

Το Στάδιο Γιόχαν Κρόιφ (καταλανικά: "Estadi Johan Cruyff") είναι γήπεδο ποδοσφαίρου που χρησιμοποιεί η Μπαρτσελόνα, στο Σαν Ζοάν Ντεσπί της Επαρχίας της Βαρκελώνης στην Καταλονία της Ισπανίας, το οποίο βρίσκεται δίπλα στο Θιουτάτ Εσπορτίβα Ζοάν Γκαμπέρ, το προπονητικό κέντρο του συλλόγου και την ακαδημία νέων. Ονομάστηκε από τον Ολλανδό θρύλο του ποδοσφαίρου, Γιόχαν Κρόιφ.

Είναι γήπεδο κατηγορίας 3 της UEFA και χωρητικότητας 6.000 θεατών. Ως μέρος του σχεδίου Espai Barça, είναι η αντικατάσταση του Μίνι Εστάντι, το οποίο έχει προγραμματιστεί για κατεδάφιση μετά την κατασκευή του σταδίου.
Καντόνι του Νεσατέλ

Η Δημοκρατία και Καντόνι του Νεσατέλ () είναι ένα γαλλόφωνο καντόνι στη δυτική Ελβετία. Το 2019 ο πληθυσμός του ήταν 176.496 κάτοικοι, εκ των οποίων περί το 23% ήταν αλλοδαποί. Πρωτεύουσα του καντονιού είναι το Νεσατέλ.
Joma

Η Joma () είναι ισπανική εταιρεία κατασκευαστής αθλητικών ενδυμάτων, η οποία επί του παρόντος παράγει υποδήματα και ρούχα για ποδόσφαιρο, ποδόσφαιρο σάλας, καλαθοσφαίριση, χειροσφαίριση, πετοσφαίριση, τρέξιμο, αντισφαίριση, πάντελ και γυμναστική. Η έδρα της βρίσκεται στην Ισπανία.

Η Joma ιδρύθηκε το 1965 για παραγωγή παπουτσιών γενικής χρήσης. Το 1968, η εταιρεία άρχισε να ειδικεύεται στην παραγωγή και διανομή αθλητικών υποδημάτων. Μετά από σχετική επιτυχία, η Joma αποφάσισε να μπει στην αγορά του ποδοσφαίρου, αποκτώντας μεγάλη επιτυχία και έγινε ο ηγέτης στη χώρα της, κατά συνέπεια και με διεθνή επιτυχία. Τελικά, η Joma Sport άνοιξε γραφεία στις Ηνωμένες Πολιτείες, την Ευρώπη και την Ασία και βρίσκεται σήμερα σε περισσότερες από 70 χώρες σε όλο τον κόσμο. Η μάρκα Joma Sport είναι στην πρώτη δεκάδα στην παγκόσμια κατάταξη.
Γιόζεφ Σάγιερ

Ο Γιόζεφ Σάγιερ (, 7 Σεπτεμβρίου 1961) είναι Ούγγρος πολιτικός. Από το 2004 ήταν μέλος του Ευρωπαϊκού Κοινοβουλίου για το δεξιό συντηρητικό κόμμα Φίντες, το οποίο ανήκει στην ομάδα του Ευρωπαϊκού Λαϊκού Κόμματος. Το 2020 παραιτήθηκε από ευρωβουλευτής και από το κόμμα του, αφότου συνελήφθη από τη βελγική αστυνομία στις 27 Νοεμβρίου του ίδιου έτους στις Βρυξέλλες σε γκέι sex party με ναρκωτικά, παραβιάζοντας τους κανονισμούς για την COVID-19.
Τζορτζ Ιωαννίδης

Ο Τζορτζ Ιωαννίδης (πλήρες όνομα: Γιώργος Ευθύρων Ιωαννίδης) (5 Ιουλίου 1922 - 9 Μαρτίου 1990) ήταν αξιωματικός της Κεντρικής Υπηρεσίας Πληροφοριών (CIA) των Ηνωμένων Πολιτειών, ο οποίος το 1963 ήταν επικεφαλής του τμήματος Ψυχολογικού Πολέμου του σταθμού JMWAVE στο Μαϊάμι και το 1978 ήταν ο σύνδεσμος μεταξύ της CIA και της Εξεταστικής Επιτροπής για τις Δολοφονίες της Βουλής των Αντιπροσώπων των Ηνωμένων Πολιτειών.
Όρκοι του Στρασβούργου

Χειρόγραφο στο οποίο υπογράφηκε η στρατιωτική συμμαχία μεταξύ του [[Κάρολος ο Φαλακρός|Καρόλου του Φαλακρού]] και του [[Λουδοβίκος ο Γερμανικός|Λουδοβίκου του Γερμανικού]] εναντίον του μεγαλύτερου αδελφού τους [[Λοθάριος Α΄|Λοθάριου Α']].
Οι Όρκοι του Στρασβούργου (Γαλλικά: Serments de Strasbourg, λατινικά: Sacramenta Argentariæ) χρονολογούνται από τις 14 Φεβρουαρίου 842 και ήταν στρατιωτικό σύμφωνο, που επιστέγασε τη στρατιωτική συμμαχία μεταξύ του Καρόλου του Φαλακρού και του Λουδοβίκου του Γερμανικού, εναντίον του μεγαλύτερου αδελφού τους, Λοθάριου Α', και οι τρεις γιοι του Λουδοβίκου του Ευσεβούς, ο οποίος ήταν γιος του Καρλομάγνου. Αυτοί οι όρκοι προηγούνται κατά ένα έτος της Συνθήκης του Βερντέν, συνθήκη η οποία είχε σημαντικές συνέπειες για το γεωπολιτικό τοπίο της Δυτικής Ευρώπης.

Ο Λουδοβίκος ο Γερμανικός ορκίσθηκε στη ρομανική γλώσσα, που μιλούσαν οι Φράγκοι της δύσης και που εξελίχθηκε στη γαλλική, για να γίνει κατανοητός από τους στρατιώτες του Καρόλου του Φαλακρού. Ο Κάρολος έδωσε τον δικό του όρκο στην τευτονική γλώσσα των Φράγκων της ανατολής, που εξελίχθηκε στη γερμανική γλώσσα, έτσι ώστε να μπορεί να κατανοηθεί από τους στρατιώτες του αδελφού του.

Το κείμενο των Όρκων στη ρομανική γλώσσα έχει ουσιαστική φιλολογική και συμβολική σημασία, καθώς αποτελεί, κατά κάποιο τρόπο, το «πιστοποιητικό γέννησης της γαλλικής γλώσσας» στα πλαίσια μιας μείζονος πολιτικής συμφωνίας ιστορικής σημασίας.
Κέδρος του Λιβάνου

Ο Κέδρος του Λιβάνου (, επιστημονική ονομασία: "Cedrus libani") είναι είδος δέντρου στην οικογένεια των Πευκίδων, που προέρχεται από τα βουνά της λεκάνης της Ανατολικής Μεσογείου. Είναι μεγάλο αειθαλές κωνοφόρο που έχει μεγάλη θρησκευτική και ιστορική σημασία για τους πολιτισμούς της Μέσης Ανατολής, και αναφέρεται πολλές φορές στη λογοτεχνία των αρχαίων πολιτισμών. Είναι το εθνικό σύμβολο του Λιβάνου και χρησιμοποιείται ευρέως ως διακοσμητικό δέντρο σε πάρκα και κήπους.
Φοιτητικό Επαναστατικό Διευθυντήριο

Το Φοιτητικό Επαναστατικό Διευθυντήριο (ισπανικά: Directorio Revolucionario Estudiantil ήταν μια κουβανική φοιτητική ομάδα η οποία σε αντίθεση με τον κουβανό δικτάτορα Φουλχένσιο Μπατίστα από το 1954 έως το 1957 και έπαιξε ρόλο στην κουβανική επανάσταση, η οποία ανέβηκε στην εξουσία το 1959. Το 1960, το «Φ.Ε.Δ» ξεκίνησε εκ νέου την αντίθεση του με τον Φιντέλ Κάστρο και μετέφερε τη βάση της στις Ηνωμένες Πολιτείες, όπου σύντομα ανέπτυξε δεσμούς με την Κεντρική Υπηρεσία Πληροφοριών (CIA). Τον Αύγουστο του 1962 πραγματοποίησε μια επίθεση σε ένα παραθαλάσσιο ξενοδοχείο της Αβάνας. Από το 1963 ήταν η μεγαλύτερη φοιτητική ομάδα κατά του Κάστρο στο Μαϊάμι και είχε επίσης ένα τμήμα στη Νέα Ορλεάνη, όπου είχε επαφή με τον Λι Χάρβεϊ Όσβαλντ στα μέσα του 1963. Αμέσως μετά τη δολοφονία του Τζον Φ. Κένεντι στις 22 Νοεμβρίου 1963, ξεκίνησε μια εκστρατεία που ισχυριζόταν ότι ο Οσβαλντ ενεργούσε εξ ονόματος της κουβανικής κυβέρνησης. Η ομάδα έχασε την υποστήριξη της CIA τον Δεκέμβριο του 1966.
Γιούντενφραϊ

«Όποιος φοράει αυτό το σήμα είναι εχθρός του λαού μας» – "[[Parole der Woche]]", 1 Ιουλίου 1942, που δείχνει ένα [[κίτρινο σήμα]] που χρησιμοποιούσαν οι ναζί για να ταυτοποιήσουν τους Εβραίους.
Συναγωγή στο γερμανοκρατούμενο [[Μπίντγκοστς]], Πολωνία, 1939. Η επιγραφή αναφέρει: «Αυτή η πόλη είναι ελεύθερη από Εβραίους».
Γερμανικός χάρτης που δείχνει τον αριθμό των εβραϊκών εκτελέσεων που πραγματοποιήθηκαν από το [[Einsatzgruppen|Einsatzgruppe A]] σε: [[Εσθονία]] (δηλωμένη "γιούντενφραϊ"), [[Λετονία]], [[Λιθουανία]], [[Λευκορωσία]] και [[Ρωσία]].
Διαφήμιση για ένα καφέ στο [[Τύμπινγκεν]], που περιγράφεται ως "γιούντενφραϊ".
Γιούντενφραϊ (γερμανικά: "Judenfrei", , «χωρίς Εβραίους») και Γιούντενραϊν ("judenrein," , «καθαρό από Εβραίους») είναι όροι ναζιστικής προέλευσης για να προσδιορίσουν μια περιοχή που «καθαρίστηκε» από τους Εβραίους κατά τη διάρκεια του Ολοκαυτώματος. Ενώ το "γιούντενφραϊ" αναφέρεται απλώς στην «απελευθέρωση» μιας περιοχής από όλους τους Εβραίους κατοίκους της, ο όρος "γιούντενραϊν" (κυριολεκτικά «καθαρό από τους Εβραίους») έχει την ισχυρότερη ένδειξη ότι οποιοδήποτε ίχνος εβραϊκού αίματος είχε αφαιρεθεί ως υποτιθέμενη ακαθαρσία στο μυαλό των εγκληματιών. Αυτοί οι όροι φυλετικής διάκρισης και φυλετικής κακοποίησης είναι εγγενείς του ναζιστικού αντισημιτισμού και χρησιμοποιήθηκαν από τους Ναζί στη Γερμανία πριν από τον Β' Παγκόσμιο Πόλεμο και σε κατεχόμενες χώρες όπως η Πολωνία το 1939. Το "γιούντενφραϊ" περιγράφει τον τοπικό εβραϊκό πληθυσμό που απομακρύνθηκε από μια πόλη, περιοχή ή χώρα με αναγκαστική εκκένωση κατά τη διάρκεια του Ολοκαυτώματος, αν και πολλοί Εβραίοι ήταν κρυμμένοι από τους ντόπιους. Οι μέθοδοι απομάκρυνσης περιελάμβαναν την αναγκαστική επανεγκατάσταση σε ναζιστικά γκέτο, ιδίως στην ανατολική Ευρώπη και την αναγκαστική απομάκρυνση ή επανεγκατάσταση στην ανατολή από γερμανικά στρατεύματα, συχνά στους θανάτους τους. Οι περισσότεροι Εβραίοι αναγνωρίζονταν από τα τέλη του 1941 από το κίτρινο σήμα ως αποτέλεσμα της πίεσης των Γιόζεφ Γκαίμπελς και Χάινριχ Χίμλερ.

Μετά την ήττα της Γερμανίας το 1945, έγιναν κάποιες προσπάθειες να προσελκύσουν τους Εβραίους πίσω στη Γερμανία, καθώς και να ανακατασκευάσουν συναγωγές που καταστράφηκαν κατά τη διάρκεια και μετά τη Νύχτα των Κρυστάλλων. Οι όροι "γιούντενραϊν" και "γιούντενφραϊ" έχουν έκτοτε χρησιμοποιηθεί στη δίωξη των παγκόσμιων εβραϊκών κοινοτήτων ή του έθνους του Ισραήλ.
L'Équipe

Η L'Équipe (, γαλλικά για «η ομάδα») είναι γαλλική πανεθνική αθλητική εφημερίδα, η οποία ανήκει στην Éditions Philippe Amaury. Η εφημερίδα είναι γνωστή για την κάλυψη στο ποδόσφαιρο, το ράγκμπι, το μηχανοκίνητο αθλητισμό και την ποδηλασία. Ο προκάτοχός της ήταν η "L'Auto", μία γενική αθλητική εφημερίδα που το όνομά της δεν αντικατοπτρίζει τον ενθουσιασμό της εποχής στους αγώνες αυτοκινήτων.

Η "L'Auto" ξεκίνησε τον αγώνα ποδηλασίας Γύρος της Γαλλίας το 1903 ως ενισχυτή κυκλοφορίας εφημερίδων. Η κίτρινη φανέλα του ηγέτη του αγώνα (γαλλικά: "maillot jaune") καθιερώθηκε το 1919, πιθανότατα για να αντικατοπτρίζει το διακριτικό κίτρινο δημοσιογραφικό χαρτί στο οποίο δημοσιευόταν η "L'Auto". Η διοργάνωση που τελικά θα γινόταν το ΟΥΕΦΑ Τσάμπιονς Λιγκ ήταν επίσης το πνευματικό τέκνο ενός δημοσιογράφου της "l'Équipe", του Γκαμπριέλ Ανό.
Σταύρος Μιχαήλ

Ο Σταύρος Μιχαήλ είναι Ελληνοκύπριος πολιτικός και τραπεζικός. Από το 2017 είναι δήμαρχος Δήμου Τσερίου.
Κώστας Πέτρου

Ο Κώστας Πέτρου είναι Ελληνοκύπριος πολιτικός και οδοντίατρος. Από το 2012 είναι δήμαρχος Δήμου Αγίου Δομετίου.
R. Kelly

Ο Ρόμπερτ Σιλβέστερ Κέλλυ ("Robert Sylvester Kelly", 8 Ιανουρίου 1967), γνωστός καλλιτεχνικά ως R. Kelly, είναι Αμερικανός τραγουδιστής, τραγουδοποιός, μουσικός παραγωγός, ράπερ, σκηνοθέτης και ηθοποιός. Με περισσότερες από 150 εκατομμύρια πωλήσεις δίσκων παγκοσμίως, είναι ένας από τους πιο επιτυχημένους μουσικούς σήμερα.

Εκτός από τις διεθνείς σόλο επιτυχίες του όπως "I Believe I Can Fly" και "If I Could Turn Back The Hands Of Time", ο R. Kelly είναι επίσης γνωστός για συνεργασίες, συνθέσεις και παραγωγές για καλλιτέχνες όπως οι: Μάικλ Τζάκσον, Γουίτνεϊ Χιούστον, Μαράια Κάρεϊ, Σελίν Ντιόν, Μπρίτνεϊ Σπίαρς, Aaliyah και, τα τελευταία χρόνια, Κάνιε Γουέστ, Τζάστιν Μπίμπερ και Lady Gaga. Στη δεκαετία του 2000, ο R. ​​Kelly ήταν ο τραγουδοποιός με τις περισσότερες εμφανίσεις στα ατομικά τσαρτ των ΗΠΑ, μετά τον Timbaland.

Από τη δεκαετία του 1990, υπάρχουν εναντίον του R. Kelly πολλοί ισχυρισμοί για σεξουαλική κακοποίηση, συχνά με ανήλικα κορίτσια, κατηγορίες που o ίδιος αρνείται. Το 2002, κατηγορήθηκε για 13 περιπτώσεις παιδικής πορνογραφίας, αλλά αθωώθηκε από όλες τις κατηγορίες το 2008. Τον Ιανουάριο του 2019, σε ένα ευρέως διαδεδομένο ντοκιμαντέρ του Lifetime με τίτλο "Surviving R. Kelly" αναφέρονται από πολλές γυναίκες λεπτομερείς ισχυρισμοί για σεξουαλική κακοποίηση, τους οποίους ο R. Kelly αρνείται. Αντιμετωπίζοντας την πίεση από το κοινό, που χρησιμοποίησε το hashtag Mute R. Kelly, η RCA Records τον απέλυσε. Στις 22 Φεβρουαρίου 2019, κατηγορήθηκε για 10 περιπτώσεις κακουργηματικής σεξουαλικής κακοποίησης. Στις 11 Ιουλίου 2019, συνελήφθη με ομοσπονδιακές κατηγορίες για σεξουαλικά εγκλήματα, εμπορία ανθρώπων, παιδική πορνογραφία, εκβιασμό και παρεμπόδιση της δικαιοσύνης. Ο R. Kelly αντιμετωπίζει από τις 12 Ιουλίου 2019 συνολικά 18 ομοσπονδιακές κατηγορίες, όπως παιδική πορνογραφία, απαγωγή και καταναγκαστική εργασία. Ως εκ τούτου, βρίσκεται σήμερα φυλακισμένος στο Μητροπολιτικό Σωφρονιστικό Κέντρο του Σικάγου.
Άλαν Γουντς

Ο Άλαν Γουντς (γεννημένος στις 23 Οκτωβρίου 1944) είναι ένας Βρετανός Τροτσκιστής πολιτικός θεωρητικός και συγγραφέας. Είναι ένα από τα ηγετικά μέλη της Διεθνούς Μαρξιστικής Τάσης (ΔΜΤ) όπως επίσης και του βρετανικού της τμήματος Σοσιαλιστική Έκκληση (Socialist Appeal). Είναι πολιτικός συντάκτης της ιστοσελίδας της ΔΜΤ "In Defence of Marxism". Ο Γουντς ήταν ηγετικό μέλος της τάσης του Μαχητή (Militant Tendency) στο εσωτερικό του Εργατικού Κόμματος και της διεθνούς οργάνωσης στην οποία άνηκε, την Επιτροπή για μια Εργατική Διεθνή (ΕΕΔ), μέχρι τις αρχές της δεκαετίας του 1990. Μια σειρά από διαφωνίες στην τακτική και τη θεωρία οδήγησαν τον Γουντς και τον Τεντ Γκραντ στο να αποχωρήσουν από την ΕΕΔ, για να σχηματίσουν την Επιτροπή για μια Μαρξιστική Διεθνή (σύντομα μετονομάστηκε σε Διεθνής Μαρξιστική Τάση) το 1992. Συνέχισαν με την πολιτική του εισοδισμού στο Εργατικό Κόμμα. Ο Γουντς εξέφρασε ισχυρή υποστήριξη για την Μπολιβαριανή Επανάσταση στη Βενεζουέλα, και συναντήθηκε πολλές φορές με τον Πρόεδρο της Βενεζουέλας Ούγκο Τσάβεζ (κυβέρνησε την περίοδο 1999-2013), κάτι που έκανε πολλούς να πιστεύουν ότι ήταν κοντινός σύμβουλος του προέδρου.
Γιαχνί

Το Γιαχνί (Τουρκικά: yahni), γνωστό και ως γιάχνια ( , ), ή γιάχνι ( , , Χίντι: यख़नी) είναι μια κατηγορία εδεσμάτων που προέρχονται από την Ασία. Το γιαχνί χρησιμοποιείται σε πολλές εθνικές κουζίνες της Νότιας Ασίας. Αργότερα εισήχθη σε αρκετές χώρες στα Βαλκάνια.

Στο Πακιστάν και την Ινδία, το γιαχνί χρησιμοποιείται ως ζωμός. Είναι συχνά η βάση για πολλά τρόφιμα, όπως το πιλάφι (πουλάο), οι σορμπάδες και οι σούπες.

Στο Μπαγκλαντές, το αχνί είναι μεικτό πιάτο ρυζιού. Είναι μια τοπική παραλλαγή των γνωστών πιάτων μπιριάνι και πολάο.

Στην αραβική, ελληνική, παλαιστινιακή και τουρκική κουζίνα το γιαχνί είναι ένα στιφάδο κρέατος, ψαριού ή λαχανικών με βάση κρεμμυδιού με ντομάτες και ελαιόλαδο. Στη βουλγαρική κουζίνα χρησιμοποιείται ηλιέλαιο.

Στη ρουμανική κουζίνα, ο όρος ιάχνιε ντε φασόλε (iahnie de fasole) αναφέρεται σε ένα είδος ψημένων φασολιών, τα οποία συχνά μαγειρεύονται ή σερβίρονται με καπνιστό κρέας και λουκάνικα.
Ρυτμπέφ

Ο Ρυτμπέφ (γαλλικά: Rutebeuf) (περίπου 1230 - 1285) ήταν Γάλλος ποιητής και συνθέτης, τρουβέρος του Μεσαίωνα. Στα ποιήματά του εξέφραζε τη ανθρώπινη αδυναμία, την αβεβαιότητα και τη φτώχεια, σε αντιπαράθεση με το επικό άσμα και τις αυλικές αξίες. Τα δηκτικά του σχόλια για τις κοινωνικές τάξεις και τους μοναχούς θεωρούνται η πρώτη έκφραση της κοινής γνώμης στη γαλλική λογοτεχνία.
Until Dawn

Το Until Dawn είναι ένα διαδραστικό βιντεοπαιχνίδι τρόμου-επιβίωσης το οποίο αναπτύχθηκε από την Supermassive Games και δημοσιεύθηκε από τη Sony Computer Entertainment το 2015 για το Playstation 4. Η προσθήκη αυτή κυκλοφόρησε επίσημα παγκοσμίως τον Αύγουστο του 2015.

Το βιντεοπαιχνίδι αρχικά προοριζόταν ως κυκλοφορία για το Playstation 3 με συμβατότητα και με το Playstation Move, αλλά εν τέλη αποφασίστηκε έπειτα από ανακοίνωση τον Αύγουστο του 2014 να είναι exclusive-κυκλοφορία για το Playstation 4.

Το παιχνίδι εστιάζει στην ιστορία μιας παρέας οχτώ χαρακτήρων οι οποίοι έπειτα από μια ισχυρή χιονοθύελλα μένουν αποκομμένοι σε ένα σαλέ σε ένα βουνό των Βραχώδων Ορών. Πολύ γρήγορα αρχίζουν να γίνονται μάρτυρες υπερφυσικών και μη-εξηγήσιμων γεγονότων και έρχονται αντιμέτωποι με αποφάσεις και επιλογές οι οποίες θα καθορίσουν την μοίρα του καθενός.

== Παραπομπές ==
Σύνορα Ελλάδας-Τουρκίας

Τα Σύνορα Ελλάδας-Τουρκίας έχουν μήκος περίπου 200 χιλιόμετρα και χωρίζουν τη Δυτική Θράκη στην Ελλάδα από την Ανατολική Θράκη στην Τουρκία.
Folsom Prison Blues

ο Folsom Prison Blues είναι Κάντρι και Ροκ εντ ρολ τραγούδι του Τζόνι Κας. Γράφτηκε από τον Τζόνι Κας και ηχογραφήθηκε για πρώτη φορά από τον ίδιο το 1955, εμφανίστηκε το 1967 στην ζωντανή έκδοση στην Φυλακή Φολσομ στην Καλιφόρνια και ξαναηχογραφήθηκε από τον Κας το 1988. 
#
Treccani

Η Enciclopedia Italiana di Scienze, Lettere ed Arti (που σημαίνει στην ιταλική γλώσσα «Ιταλική Εγκυκλοπαίδεια της επιστήμης, των γραμμάτων και των τεχνών»), γνωστότερη ως Treccani από το επώνυμο του θεμελιωτή της Τζοβάννι Τρεκκάνι ή απλώς ως Enciclopedia Italiana, είναι μια εγκυκλοπαίδεια γραμμένη στην ιταλική γλώσσα. Θεωρείται η σημαντικότερη ιταλόγλωσση εγκυκλοπαίδεια και ως μία από τις σημαντικότερες εγκυκλοπαίδειες γενικώς, μαζί με την "Encyclopædia Britannica" και λίγες άλλες.
Τάφος της Κλυταιμνήστρας

Ο Τάφος της Κλυταιμνήστρας είναι θολωτός μυκηναϊκός τάφος που χτίστηκε περί το 1250 π.Χ.. Ορισμένα αρχιτεκτονικά χαρακτηριστικά όπως οι ημικίονες υιοθετήθηκαν σε μεγάλο βαθμό από μεταγενέστερα κλασικά μνημεία της πρώτης χιλιετίας π.Χ., τόσο στον ελληνικό όσο και στον λατινικό κόσμο. Ο Τάφος της Κλυταιμνήστρας με την επιβλητική του πρόσοψη είναι μαζί με το Θησαυρό του Ατρέα οι πιο μνημειακοί τάφοι αυτού του τύπου.

Ο τάφος πήρε το όνομά του από την Κλυταιμνήστρα, τη σύζυγο του βασιλιά Αγαμέμνονα, μυθικό κυβερνήτη των Μυκηνών και ηγέτη των Ελλήνων στον Τρωικό πόλεμο. Ωστόσο, υποστηρίχθηκε επίσης από τους σύγχρονους μελετητές ότι αυτός μπορεί να ήταν ο τάφος του Αγαμέμνονα ή ακόμη και ότι ο τάφος δεν καταλήφθηκε ποτέ λόγω της καταστροφής των Μυκηνών που συνέβη εκείνο τον καιρό.
Η Γάτα

Η Γάτα (Ισπανικά: "La Gata") είναι τηλενουβέλα μεξικάνικης παραγωγής του 2014. Είναι ριμέικ της Βενεζουελάνικης τηλενουβέλας του 1968 "La Gata" και της Μεξικάνικης τηλενουβέλας του 1987 "Rosa Salvaje".

Πρωταγωνιστούν Μάιτε Περρόνι, Ντανιέλ Αρένας, Λάουρα Σαπάτα και Μόνικα Σάντσεζ.
Κατακόμβες της Μήλου

Οι Κατακόμβες της Μήλου είναι αρχαίο υπόγειο νεκροταφείο στη Μήλο, στις Κυκλάδες, το οποίο χρονολογείται από τους πρωτοχριστιανικούς χρόνους. Βρίσκονται κοντά στην Τρυπητή και τα ερείπια της αρχαίας Μήλου. Οι κατακόμβες αποτελούνται από υπόγειες αίθουσες και διαδρόμους λαξευμένους στον μαλακό ηφαιστειακό τόφφο, ενώ κοντά σε αυτές βρίσκονται και άλλοι τάφοι. Οι κατακόμβες χωρίζονται σε τρεις επιμέρους ομάδες με συνολικά πέντε διαδρόμους κατά μήκος των οποίων έχουν λαξευτοί οι τάφοι. Είναι επισκέψιμες για το κοινό.
Σαγκναί

Το Σαγκναί (γαλλικά: Saguenay), το οποίο στα αγγλικά λέγεται Σάγκενεϊ ή Σαγκενέι, είναι πόλη στην περιοχή Σαγκναί–Λακ-Σαιντ-Ζω στο Κεμπέκ του Καναδά, στον Ποταμό Σαγκναί, περίπου 200 χιλιόμετρα βόρεια της πόλης του Κεμπέκ μέσω χερσαίας διαδρομής. Βρίσκεται περίπου 126 χιλιόμετρα ενάντια στο ρεύμα ποταμού βορειοδυτικά του Ταντουσάκ, που βρίσκεται στη συμβολή με τον Ποταμό Άγιο Λαυρέντιο. Δημιουργήθηκε το 2002 με τη συγχώνευση των πόλεων Σικούτιμι (Chicoutimi) και Ζονκιέρ (Jonquière) και της πόλης Λα Μπαι (La Baie). Το Σικούτιμι ιδρύθηκε από τους Γάλλους το 1676.

Κατά την Καναδική απογραφή του 2011, το Σαγκναί είχε πληθυσμό 144.746 κατοίκους.
Φραντς φον Σουπέ

Ο Φραντς φον Σουπέ (Franz Suppé, 1819-1895) ήταν Δαλματός συνθέτης. Πήρε μουσική μόρφωση στη Βιέννη. Διετελεσε διευθυντής ορχήστρας στο θέατρο Josefstadt και στα θέατρα an der Wien και Leopoldstadt της Βιέννης. Απέκτησε διεθνή φήμη χάρη σε ελαφρά μουσικά έργα και οπερέτες. Τα πλέον γνωστά :

- Der Apfel 1834

- Das Mädchen vom Lande 1847

- Das Pensionat 1860

- Zehn Mädchen und kein Mann 1862

- Das Corps der Rache 1863

- Die Schöne Galathea 1865

- Leichte Kavallerie 1866 από τα δημοφιλέστερα

- Frau Meisterin 1868

- Isabella 1869

- Fatinitza 1881 από τα καλύτερα 

- Der Gaskogner 1881

- Die Afrikareise 1883

- Des Matrizen Heimkehr 1885

- Die Jagd nach dem Glücke 1888 κλπ
Ακολουθία της Αγίας Ευλαλίας

Χειρόγραφο της Ακολουθίας της Αγίας Ευλαλίας, Δημοτική βιβλιοθήκη της [[Βαλανσιέν]]
Η Ακολουθία της Αγίας Ευλαλίας (Γαλλικά: Séquence de sainte Eulalie) θεωρείται το πρώτο λογοτεχνικό κείμενο της γαλλικής λογοτεχνίας. Γράφτηκε σε Ρομανική γλώσσα που διαφοροποιήθηκε από τα Λατινικά, μια γλώσσα που χαρακτηρίζεται από σημαντικές φωνητικές και μορφοσυντακτικές αλλαγές, που σταδιακά εξελίχθηκε στη σύγχρονη γαλλική. 

Αποτελεί ένα σημαντικό παλαιογραφικό έγγραφο «πιθανώς πιο κοντά στην τρέχουσα γλώσσα αυτής της περιόδου από το κείμενο των Όρκων του Στρασβούργου». Είναι επομένως ένα από τα πρώτα υπάρχοντα κείμενα στις τοπικές γλώσσες Όιλ (παλαιά γαλλικά).

Η Ευλαλία της Μέριδα ήταν Χριστιανή μάρτυρας από τη Μέριδα της Ισπανίας, η οποία μαρτύρησε κατά τους διωγμούς του Διοκλητιανού γύρω στο 304. Η Ακολουθία αφηγείται την ιστορία της σε 29 στίχους και τελειώνει με μια προσευχή. Σύμφωνα με τον θρύλο, η αγία αντιστάθηκε σε ειδωλολατρικές απειλές, δωροδοκία και βασανιστήρια από τον ειδωλολάτρη αυτοκράτορα Μαξιμιανό. Από θαύμα επιβίωσε από την πυρά, αλλά τελικά αποκεφαλίστηκε. Στη συνέχεια ανελήφθη στον ουρανό με τη μορφή περιστεριού.

Η ακολουθία, εμπνευσμένη από έναν ύμνο του 4ου αιώνα του Λατίνου ποιητή Προυδέντιου, συντάχθηκε σε δεκασύλλαβους στίχους γύρω στο 880.
Απλοειδές κύτταρο

Απλοειδές κύτταρο ονομάζεται το κύτταρο που στο γονιδίωμά του υπάρχει μόνο ένα αντίγραφο του γονιδιώματος. Τα απλοειδή κύτταρα του ανθρώπου περιέχουν μόνο 23 χρωμοσώματα αντί για 46. Υπάρχουν διάφορα είδη απλοειδών κυττάρων, μερικά από αυτά είναι οι γαμέτες και τα προκαρυωτικά κύτταρα.
Λεχία

Οι θρυλικοί ηγέτες [[Λεχ, Τσέχ και Ρους|Λεχ και Τσέχ]] σε ένα πολωνικό χρονικό του λόγιου [[Μάτσιεϊ Μιεχοβίτα]].
Λεχία (ορθή απόδοση στα πολωνικά: Λέχια) είναι αρχαίο όνομα της Πολωνίας, το οποίο προέρχεται από τον θρυλικό ιδρυτή "Λεχ" (ένα κοινό όνομα σήμερα). Η ρίζα συλλαβών επιβιώνει σε πολλές ευρωπαϊκές γλώσσες και σε ορισμένες γλώσσες της Κεντρικής Ασίας και της Μέσης Ανατολής σε ονόματα που ορίζουν την Πολωνία, όπως για παράδειγμα:

* "Leasir" στα αρχαία νορδικά
* "Lenkija" στα λιθουανικά
* "Lehia" στα ρουμανικά
* "Lengyelország" στα ουγγρικά
* "Lehastan" στα αρμενικά
* "Lehistan" στα οθωμανικά τούρκικα, γκαγκαούζ, κουμίκ και κριμαϊκά
* "Ləhistan/Löhüstan" (لهستان) στα μέσα αζερικά
* "Lahestan/Lehestan" (لهستان) στα περσικά
* "Lähistan" (لەھىستان) στα ουιγούρ
* "Läxstan" στα ταταρικά, μπασκίρ και σιβηρικά ταταρικά
* "Liachistan," "Liachija," "Lech Jer," "Liach," "Liach Bijligi" στα καραϊμικά

Σύμφωνα με το μύθο, το όνομα προέρχεται από τον πρώτο κυβερνήτη της Πολωνίας, Λεχ. Είναι επίσης η ρίζα του όρου "Λεχιτικές γλώσσες".

Πολλοί αθλητικοί οργανισμοί της Πολωνίας έχουν υιοθετήσει το όνομα Λέχια. Το πιο γνωστό παράδειγμα είναι η Λέχια Γκντανσκ. Άλλα παραδείγματα περιλαμβάνουν τις Λέχια Λβουφ και Λέχια Ζιελόνα Γκούρα. Στη Λαϊκή Δημοκρατία της Πολωνίας, το υποκατάστημα της Nivea που βρίσκεται στο Πόζναν ονομάστηκε Εργοστάσιο Καλλυντικών Πολένα-Λέχια ("Fabryka Kosmetyków Pollena-Lechia").
Μάρθα του Αρμανιάκ

Η Μάρθα του Αρμανιάκ (μετά τις 18 Φεβρουαρίου 1347 - 23 Οκτωβρίου 1378) ήταν το μικρότερο από τα τρία παιδιά του Ιωάννη Α΄ του Αρμανιάκ και της δεύτερης συζύγου του Βεατρίκης του Κλερμόντ. Η Μάρθα ήταν η πρώτη σύζυγος του Ιωάννη Α΄ της Αραγωνίας αλλά δεν έγινε ποτέ βασίλισσα επειδή ο πεθερός της Πέτρος Δ΄ της Αραγωνίας πέθανε μετά από αυτήν. Ο μεγαλύτερος αδελφός της Ιωάννης Β΄ του Αρμανιάκ διαδέχθηκε τον πατέρα του, η αδελφή της Ιωάννα του Αρμανιάκ παντρεύτηκε τον Ιωάννη του Μπερί, ένα από τα παιδιά τους ήταν η Μαρία του Μπερί. Οι παππούδες της από μητέρα ήταν ο Ιωάννης του Σαρολαί και η Ιωάννα, κόρη του Ρενώ Β΄ του Νταρζί & Κατέ, οι γονείς του Ιωάννη του Σαρολαί ήταν ο Ροβέρτος του Κλερμόν και η Βεατρίκη της Βουργουνδίας, κυρία του Μπουρμπόν. Ο Ροβέρτος του Κλερμόν ήταν γιος του βασιλιά της Γαλλίας Λουδοβίκου του Αγίου και της Μαργαρίτας της Προβηγκίας. Οι παππούδες από πατέρα της Μάρθας ήταν ο Βερνάρδος ΣΤ΄ του Αρμανιάκ και η Σεσίλη του Ροντέζ. Η Μάρθα δεν καταγράφεται σε έναν κατάλογο της οικογένειας της στις 18 Φεβρουαρίου 1347 κάτι που δείχνει ότι γεννήθηκε μετά από την ημερομηνία αυτή.
Ινιάτσιο Κασίς

Ο Ινιάτσιο Κασίς (Ignazio Cassis, γεννήθηκε στις 13 Απριλίου 1961) είναι Ελβετός γιατρός και πολιτικός που υπηρετεί ως μέλος του Ελβετικού Ομοσπονδιακού Συμβουλίου από το 2017.

Μέλος του FDP. Οι Φιλελεύθεροι, εξελέγη στο Ομοσπονδιακό Συμβούλιο στις 20 Σεπτεμβρίου 2017. Υπηρετεί από την 1η Νοεμβρίου 2017 ως επικεφαλής του Ομοσπονδιακού Υπουργείου Εξωτερικών. Την 1η Ιανουαρίου 2021 ανέλαβε καθήκοντα Αντιπροέδρου της Ελβετίας υπό τον πρόεδρο Γκι Παρμελέν.
Λευκό κρασί

200px|thumb|right|Ποτήρι με λευκό κρασί

Λευκό κρασί είναι κρασί το οποίο παράγεται όσο από λευκές τόσο και από τις κόκκινες ή ροζ ποικιλίες σταφυλιών μέσω αλκοολικής ζύμωσης χωρίς το φλοιό. Η απουσία του φλοιού καθορίζει το ανοιχτό χρώμα του κρασιού γιατί ο χυμός της σάρκας των περισσότερων ποικιλιών σταφυλιών είναι σχεδόν άχρωμος.
Ζέττα Μακρή

Η Ζέττα Μακρή είναι Ελληνίδα δικηγόρος, πολιτικός και Υφυπουργός Παιδείας. Είναι βουλευτής Μαγνησίας με τη Νέα Δημοκρατία.
Γιάννης Φοίβος Μπότος

Ο Γιάννης Φοίβος Μπότος είναι Έλληνας ποδοσφαιριστής ο οποίος αγωνίζεται ως επιθετικός μέσος για την ολλανδική ομάδα Γκο Αχέντ Ιγκλς, όντας δανεικός από την ΑΕΚ.
Αόρατη αγάπη

Η Αόρατη αγάπη (Ισπανικά: "Sin tu mirada", Μετάφραση: "Χωρίς το βλέμμα σου") είναι τηλενουβέλα μεξικάνικης παραγωγής του 2017. Είναι βασισμένη της Βενεζουελάνικη τηλενουβέλα του 1971 "Esmeralda".

Πρωταγωνιστούν Κλάουδια Μάρτιν, Οσβάλντο ντε Λεόν, Άνα Μάρτιν, Κλάουδια Ραμίρες και Εδουάρδο Σανταμαρίνα.
NBA Σάμερ Λιγκ

Το NBA Σάμερ Λιγκ ("NBA Summer League"), επίσης γνωστό ως Λας Βέγκας Σάμερ Λιγκ ("Las Vegas Summer League"), είναι μία διοργάνωση προετοιμασίας, η οποία διοργανώνεται από το NBA. Οι ομάδες του ΝΒΑ συγκεντρώνονται για να δοκιμάσουν διαφορετικά καλοκαιρινά ρόστερ αντί για τα ρόστερ της κανονικής περιόδου, συμπεριλαμβανομένων rookie και δευτεροετών παικτών, καθώς και των παικτών των συνεργαζόμενων ομάδων τους στη G League. Το Utah Jazz Summer League περιλαμβάνει επίσης ομάδες του NBA, όπως και το Orlando Pro Summer League. Αυτά τα πρωταθλήματα αναφέρονται μερικές φορές ως "NBA Σάμερ Λιγκ" όταν αναφέρονται επίσης με την τοποθεσία υποδοχής.
Καντόνι του Τιτσίνο

Το καντόνι του Τιτσίνο, επισήμως Δημοκρατία και Καντόνι του Τιτσίνο, είναι το νοτιότερο από τα 26 καντόνια της Ελβετίας. Το Τιτσίνο συνορεύει με το καντόνι του Ούρι στα βόρεια, το καντόνι του Βαλαί στα δυτικά, το καντόνι του Γκριτζόνι στα βορειοανατολικά, καθώς και τις ιταλικές περιφέρειες του Πεδεμόντιου και της Λομβαρδίας στο νότο. Περιβάλλει τον μικρό ιταλικό θύλακα του Καμπιόνε ντ'Ιτάλια.

Το όνομά του προέρχεται από τον ποταμό Τιτσίνο και είναι το μόνο καντόνι όπου τα ιταλικά είναι η μόνη επίσημη γλώσσα. Αντιπροσωπεύει το μεγαλύτερο μέρος της ιταλόφωνης Ελβετίας μαζί με το νότιο μέρος του Graubünden. Το 2019 είχε 351.491 κατοίκους.

Η γη που ανήκει σήμερα στο καντόνι αποσπάστηκε από τις ιταλικές πόλεις τον 15ο αιώνα από διάφορες ελβετικές δυνάμεις στις τελευταίες εκστρατείες της Παλαιάς Ελβετικής Συνομοσπονδίας. Στην Ελβετική Δημοκρατία, που ιδρύθηκε το 1798, διαμοιράστηκε μεταξύ των δύο νέων της Μπελλιντσόνα και του Λουγκάνο. Η δημιουργία της Ελβετικής Συνομοσπονδίας το 1803 συνένωσε αυτά τα δύο καντόνια στο σύγχρονο καντόνι του Τιτσίνο.



Κατηγορία:Καντόνια της Ελβετίας
Τρόπαιο Νέισμιθ

Το Τρόπαιο Νέισμιθ είναι τρόπαιο που απονέμεται στην πρωταθλήτρια ομάδα ανδρών του Παγκόσμιου Κυπέλλου Καλαθοσφαίρισης της FIBA και ονομάζεται προς τιμήν του εφευρέτη της καλαθοσφαίρισης, Τζέιμς Νέισμιθ. Το τρόπαιο απονεμήθηκε για πρώτη φορά στον νικητή του Παγκόσμιου Πρωταθλήματος του 1967. Η τρέχουσα έκδοση του τροπαίου απονεμήθηκε για πρώτη φορά στο Παγκόσμιο Κύπελλο του 2019.
Ο Φιλάργυρος

Ο Φιλάργυρος (γαλλικά: L'Avare) είναι πεντάπρακτη κωμωδία του Μολιέρου σε πεζό λόγο, με πηγή έμπνευσης το έργο "Η χύτρα με το χρυσάφι (Aulularia)" του Τίτου Μάκκιου Πλαύτου. Παρουσιάστηκε για πρώτη φορά στο θέατρο του Παλαί Ρουαγιάλ στο Παρίσι στις 9 Σεπτεμβρίου 1668. Είναι μια κωμωδία καταστάσεων, της οποίας ο κύριος χαρακτήρας, ο Αρπαγκόν, χαρακτηρίζεται από τα πάθη της φιλαργυρίας και της απληστίας.
Δημήτριος Κυριακός

Ο Δημήτριος Κυριακός (Αθήνα 1881-1971) ήταν πολιτικός μηχανικός, διπλωματούχος του Ε.Μ.Π.(1903). Ο Δημήτριος Κυριακός ήταν αυτός που έκανε το σχέδιο πόλης του Ηρακλείου, εμπνεύστηκε το σιδηρόδρομο στην Κρήτη και σχεδίασε πολλά από τα νεοκλασσικά κτήρια στο Ηράκλειο της Κρήτης.
Δημήτριος Χοϊδάς

Ο Δημήτριος Χοϊδάς ήταν Κερκυραίος ιατροφιλόσοφος, πρόξενος της Βενετίας ("Κόνσουλας Βενετίας") και προηγουμένως άλλων χωρών (Δανίας και Πρωσίας) στην τότε τουρκοκρατούμενη Θεσσαλονίκη. Θεωρείται ταξιδιώτης/περιηγητής της εποχής που περιέγραψε την περιοχή, την γλώσσα, τις παραδόσεις και την κοινωνικοοικονομική κατάσταση την εποχή περί του 1790. Συνέγραψε το έργο "Περί ανατομίας εις απλοελληνικήν διάλεκτον", (Βιβλιοθήκη Σερβίων Κοζάνης). Ήταν παντρεμένος με κόρη Έλληνα εμπόρου, ανέλαβε στις 18 Φεβρουαρίου 1742 τη διεύθυνση του βενετικού προξενείου στη Θεσσαλονίκη, μετά τον θάνατο του προκατόχου του Maffio Ferro (1η Σεπτεμβρίου 1741). Σε σχετική πηγή περι περιηγητών της Θεσσαλονίκης ο δημοσιογράφος και μελετητής Κ. Μέρτζος και οι συνεργάτες συγγραφείς της έκδοσης αναφέρουν : "Ο Χοϊδάς παρέμεινε στη θέση του έως το 1752, οπότε και αντικαταστάθηκε από τον Pietro Choch. Επαναδιορίσθη πρόξενος την 1η Δεκεμβρίου 1756 (ο διορισμός του είχε επικυρωθεί από τη βενετική γερουσία στις 18 Σεπτεμβρίου 1756), για να παραμείνει στη θέση του έως το 1781. Στο διάστημα αυτής της δεύτερης θητείας του στο βενετικό προξενείο, αντιπροσώπευσε ως επιτετραμμένος στη Θεσσαλονίκη τις κυβερνήσεις της Δανίας, της Ολλανδίας και της Πρωσίας. Στις 10-17 Απριλίου 1759 (ν.ημ.) πραγματοποιήθηκε στη Θεσσαλονίκη δημόσιος πανηγυρισμός επί τη γεννήσει της θυγατέρας του σουλτάνου. Ο Βενετός πρόξενος Δημήτριος Χοϊδάς, προέβη σε διάφορες δαπάνες για τον στολισμό του προξενείου, κατάλογο των οποίων διαβίβασε στους προϊσταμένους του. Στις δαπάνες αυτές περιλαμβάνεται και η διανομή μάλλινων υφασμάτων σε διάφορες ομάδες, που ο πρόξενος αποκαλεί στο σχετικό έγγραφο «εσνάφια». Τον κατάλογο εντόπισε ο Κ. Μέρζιος και τον δημοσίευσε όχι στα Μνημεία μακεδονικής ιστορίας αλλά σε μεταγενέστερο αφιερωματικό τόμο. Η επεξήγηση στην παρένθεση τέθηκε από τον Μέρτζιο, ενώ στην αγκύλη από τους επιμελητές της έκδοσης".
Λεμάνου Πελέτι Μάουγκα

Ο Λεμάνου Πελέτι Μάουγκα (Lemanu Palepoi Sialega "Peleti" Mauga, γεννήθηκε το 1949 ή το 1950) είναι Αμερικανός πολιτικός από την Αμερικανική Σαμόα και ο 58ος κυβερνήτης της Αμερικανικής Σαμόα από τις 3 Ιανουαρίου 2021, μέλος του Δημοκρατικού Κόμματος. Ο Μάουγκα υπηρέτησε ως Γερουσιαστής στη Γερουσία της Αμερικανικής Σαμόα, όπου έγινε πρόεδρος της Επιτροπής Προϋπολογισμού και Πιστώσεων και της Επιτροπής Εσωτερικής Ασφάλειας της Γερουσίας.
Τζόνυ Φοντέιν

Ο Τζόνυ Φοντέιν (αγγλικά:Johnny Fontane) είναι ένας φανταστικός χαρακτήρας που εμφανίζεται στο μυθιστόρημα Ο Νονός του Μάριο Πούζο και στις ταινίες Ο Νονός (1972) και Ο Νονός III (1990) σε σκηνοθεσία Φράνσις Φορντ Κόπολα. Ο Φοντέιν απεικονίζεται και στις δύο ταινίες από τον ηθοποιό Αλ Μαρτίνο.
HIP 65426 b

O HIP 65426 b είναι εξωπλανήτης τύπου καυτού Δία, σε τροχιά γύρω από το άστρο HIP 65426. Ανακαλύφθηκε στις 6 Ιουλίου 2017 από το Ινστιτούτο Μελέτης της Αστρονομίας Μαξ Πλανκ, χρησιμοποιώντας το όργανο Spectro-Polarimetric High-Contrast Exoplanet Research (SPHERE) που ανήκει στο Ευρωπαϊκό Νότιο Αστεροσκοπείο. Απέχει 385 έτη φωτός από τη Γη. Είναι ο πρώτος πλανήτης που ανακαλύφθηκε από το όργανο SPHERE του ESO. 

Το αστέρι γύρω από το οποίο ο HIP 65426b βρίσκεται σε τροχιά, ανήκει στον αστερισμό του Κενταύρου. Είναι περίπου ηλικίας 14 εκατομμυρίων ετών και αναμενόταν να έχει ακόμα δίσκο συντριμμιών. Ωστόσο, δεν έχει δίσκο συντριμμιών, παρά το νεαρό της ηλικίας του, με αποτέλεσμα να μην ακολουθεί τα σημερινά πρότυπα για το σχηματισμό των πλανητών. Απέχει περίπου 92 αστρονομικές μονάδες από το γονικό αστέρι του, έχοντας πιθανώς μια ατμόσφαιρα από σκόνη. Ανακαλύφθηκε ως μέρος του προγράμματος SHINE, το οποίο έχει ως στόχο να βρει πλανητικά συστήματα γύρω στα 600 νέα αστέρια.
Χιωνίδης

Ο Χιωνίδης ή Χιονίδης ήταν Αθηναίος κωμωδιογράφος του 5ου π.Χ. αιώνα. Στους πρώτους κωμικούς αγώνες που έγιναν στην Αθήνα, ο Χιωνίδης στέφθηκε νικητής το 486 π.Χ.

Από τα έργα του σώζονται μόλις τρεις τίτλοι:

* "Ήρωες"
* "Πέρσαι ή Ασσύριοι"
* "Πτωχοί"